# ORDIN nr. ……. din …………..

**pentru aprobarea Regulamentului de selecție concurenţială în vederea desemnării**

**furnizorilor de ultimă instanță și pentru modificarea unor reglementări din sectorul energiei electrice**

Având în vedere prevederile art. 54 din Legea energiei electrice și a gazelor naturale nr. 123/2012, cu modificările și completările ulterioare,

în temeiul prevederilor art. 1 alin. (1), art. 5 alin. (1) lit. c), art. 8 lit. g) și art. 9 alin. (1) lit. h) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări şi completări prin Legea nr. 160/2012,

**Președintele Autorității Naționale de Reglementare în Domeniul Energiei emite prezentul ordin**

1. - Se aprobă Regulamentul de selecție concurenţială în vederea desemnării furnizorilor de ultimă instanţă, prevăzut în anexa care face parte integrantă din prezentul ordin.
2. - Ordinul președintelui Autorității Naționale de Reglementare în Domeniul Energiei nr. 12/2017 pentru aprobarea Regulamentului de preluare de către furnizorii de ultimă instanță a locurilor de consum ale clienților finali care nu au asigurată furnizarea energiei electrice din nicio altă sursă şi pentru modificarea unor reglementări din sectorul energiei electrice, publicat în Monitorul Oficial al României, Partea I, nr 162 din 6 martie 2017, cu modificările şi completările ulterioare, se modifică după cum urmează:

a) În tot cuprinsul ordinului, cu excepția art.2 alin. (2) lit. a) din anexa la ordin, sintagma „furnizor de ultimă instanţă” se înlocuiește cu sintagma „furnizor de ultimă instanţă obligat”.

b) În tot cuprinsul ordinului, sintagma “tarife aplicate de FUI” se înlocuiește cu sintagma „prețuri finale aplicate de FUI”.

1. - Alineatul (4) al articolului 40 din Condiţiile generale asociate licenței pentru activitatea de furnizare a energiei electrice, aprobate prin Ordinul președintelui Autorității Naționale de Reglementare în Domeniul Energiei nr.8/2014, publicat în Monitorul Oficial al României, Partea I, nr.119 din 18 februarie 2014, se modifică şi va avea următorul cuprins:

„(4) Indiferent de forma în care s-au constituit garanțiile financiare, valoarea acestora nu va putea fi, în niciun moment, mai mică decât suma fondurilor necesare pentru executarea pe timp de 30 de zile calendaristice a contractelor aflate în derulare, cu excepția garanțiilor financiare constituite de furnizorii de ultima instanţă obligați, a căror valoare nu poate fi mai mică de 10% din media lunară a cifrei de afaceri înregistrate în anul anterior în desfăşurarea activităților care fac obiectul licenței”

1. – (1) Alineatul (1) al articolului 13 din Contractul-cadru de furnizare a energiei electrice la clienții casnici ai furnizorilor de ultimă instanță, aprobat prin Ordinul președintelui Autorității Naționale de Reglementare în Domeniul Energiei nr.88/2015, publicat în Monitorul Oficial al României, Partea I, nr.451 din 24 iunie 2015, se modifică şi va avea următorul cuprins:

“(1) În cazul în care vânzătorul este FUI obligat și își pierde această calitate, fără a fi desemnat în continuare FUI opțional pentru zona respectivă de rețea, acesta cesionează contractul în favoarea operatorului economic care a fost desemnat FUI obligat pentru zona de rețea în care sunt amplasate locurile de consum care fac obiectul contractului. Notificarea clientului privind cesiunea contractului se va face de către FUI-cesionar odată cu prima factură de energie electrică pe care o emite clientului”.

(2) Modificările prevăzute la alin. (1) se aplică de drept contractelor în vigoare fără a mai fi necesară îndeplinirea altor formalități.

1. – (1) Alineatul (1) al articolului 13 din Contractul-cadru de furnizare a energiei electrice la clienții noncasnici ai furnizorilor de ultimă instanță, aprobat prin Ordinul președintelui Autorității Naționale de Reglementare în Domeniul Energiei nr.88/2015, publicat în Monitorul Oficial al României, Partea I, nr.451 din 24 iunie 2015, se modifică şi va avea următorul cuprins:

“(1) În cazul în care vânzătorul este FUI obligat și își pierde această calitate, fără a fi desemnat în continuare FUI opțional pentru zona respectivă de rețea, acesta cesionează contractul în favoarea operatorului economic care a fost desemnat FUI obligat pentru zona de rețea în care sunt amplasate locurile de consum care fac obiectul contractului. Notificarea clientului privind cesiunea contractului se va face de către FUI-cesionar odată cu prima factură de energie electrică pe care o emite clientului”.

(2) Modificările prevăzute la alin. (1) se aplică de drept contractelor în vigoare fără a mai fi necesară îndeplinirea altor formalități.

1. - (1) Condiţiile generale pentru furnizarea energiei electrice la clienţii finali ai furnizorilor de ultimă instanţă, aprobate prin Ordinul președintelui Autorității Naționale de Reglementare în Domeniul Energiei nr.88/2015, publicat în Monitorul Oficial al României, Partea I, nr.451 din 24 iunie 2015, se modifică după cum urmează:
2. La alineatul (1) al articolului 4.4 după litera d) se introduce o nouă literă, litera e), cu următorul cuprins:
3. „e) la încetarea perioadei de desemnare în calitate de FUI obligat/opţional a vânzătorului, cu excepţia situaţiilor prevăzute în reglementările aplicabileLa articolul 6.1 după alineatul (20) se introduce un noul alineat, alineatul (21) cu următorul cuprins:

„(21) Să fie informat, conform prevederilor Regulamentului de selecţie concurenţială în vederea desemnării furnizorilor de ultimă instanţă, asupra condiţiilor în care poate încheia contract de furnizare cu alţi furnizori, în cazul încetării contractului de furnizare”.

1. La articolul 6.4 după alineatul (25) se introduce un noul alineat, alineatul (26) cu următorul cuprins:

„(26) Să comunice clientului, conform prevederilor Regulamentului de selecţie concurenţială în vederea desemnării furnizorilor de ultimă instanţă, condiţiile în care poate încheia contracte de furnizare cu alţi furnizori, în cazul încetării contractului de furnizare”.

(2) Modificările prevăzute la alin. (1) se aplică de drept Condiţiilor generale pentru furnizarea energiei electrice la clienţii finali ai furnizorilor de ultimă instanţă, care completează prevederile contractelor în vigoare, fără a mai fi necesară îndeplinirea altor formalități.

1. - În tot cuprinsul Ordinului președintelui Autorității Naționale de Reglementare în Domeniul Energiei nr.88/2015 pentru aprobarea contractelor-cadru de furnizare a energiei electrice la clienţii casnici şi noncasnici ai furnizorilor de ultimă instanţă, a condițiilor generale pentru furnizarea energiei electrice la clienţii finali ai furnizorilor de ultimă instanţă, a modelului facturii de energie electrică şi a modelului convenției de consum energie electrică, utilizate de furnizorii de ultimă instanţă, publicat în Monitorul Oficial al României, Partea I, nr.451 din 24 iunie 2015, noțiunea de „tarif”, care se referă la tarifele aplicate de către FUI clienţilor finali, se va citi „preţ final”.
2. - Furnizorii de energie electrică și operatorii de rețea duc la îndeplinire prevederile prezentului ordin, iar direcțiile de specialitate din cadrul Autorității Naționale de Reglementare în Domeniul Energiei urmăresc respectarea acestuia.
3. - Prezentul ordin se publică în Monitorul Oficial al României, Partea I şi intră în vigoare la data publicării, cu excepția prevederilor de la art. 2-7, care intră în vigoare de la data de 1 iulie 2018.

**Președintele Autorității Naționale de Reglementare în Domeniul Energiei**

**Dumitru CHIRIŢĂ**

*ANEXĂ*

la Ordinul președintelui ANRE nr. ...../

**R****EGULAMENT DE SELECŢIE CONCURENŢIALĂ ÎN VEDEREA DESEMNĂRII FURNIZORILOR DE ULTIMĂ INSTANŢĂ**

# **CAPITOLUL I**

# **DISPOZIŢII GENERALE**

## **Secțiunea I.1 - Scop**

1. - Scopul prezentului regulament este stabilirea etapelor, termenelor şi criteriilor de selecție concurențială pentru desemnarea de către ANRE a furnizorilor de ultimă instanţă precum şi a condițiilor de desfăşurare şi de încetare a activităţii acestora.

## **Secțiunea I.2 - Domeniu de aplicare**

1. - Prezentul regulament se aplică:
2. furnizorilor de energie electrică;
3. operatorilor de rețea;
4. clienţilor finali de energie electrică.

## **Secțiunea I.3 - Definiții şi abrevieri**

1. - (1) Abrevierile utilizate în cadrul prezentului regulament au următoarele semnificații:
2. *ANRE* - Autoritatea Națională de Reglementare în Domeniul Energiei;
3. *FC* **-** furnizor concurențial;
4. *FUI* **-** furnizor/furnizori de ultimă instanţă obligat(i)/opțional(i);
5. *OR* – operator/operatori de rețea;
6. *SU* - serviciu universal;
7. *UI* - ultimă instanţă.

(2) Termenii utilizați în prezentul regulament au înțelesul din Legea energiei electrice şi a gazelor naturale nr. 123/2012, cu modificările şi completările ulterioare.

(3) În înțelesul prezentului regulament, termenii de mai jos au următoarele semnificații:

1. *an de selecție -* anul calendaristic în care se desfășoară procesul de desemnare a FUI obligați pentru o perioadă normală de desemnare; nu se aplică în cazul prevăzut la art.22; primul an de selecție este anul 2018.
2. *clienţi inactivi -* clienţi finali noncasnici care nu au uzat de eligibilitate şi nu îndeplinesc condiţiile sau nu au solicitat să beneficieze de serviciul universal;
3. *clienţi în regim de SU -* clienţi finali care beneficiază, în condiţiile legii, de serviciul universal;
4. *clienţi preluați în regim de UI -* clienţi finali noncasnici care au fost trecuți în portofoliul unui FUI obligat deoarece nu aveau asigurată furnizarea de energie electrică din motive neimputabile lor şi care nu îndeplinesc condiţiile sau nu solicită să beneficieze de serviciul universal;
5. *clienţi transferați -* clienţi finali din portofoliul unui FUI care sunt transferați în portofoliul FUI obligat aflat în exercițiu;
6. *data desemnării -* data de la care intră în vigoare decizia președintelui ANRE de desemnare a unui FUI;
7. *data transferului -* data la care clienţii transferați trec în portofoliul FUI obligat aflat în exercițiu;
8. *FUI obligat -* FUI desemnat în baza prezentului regulament pe criterii de eligibilitate și capabilitate, care are impusă îndeplinirea obligaţiilor prevăzute la art.53 și art. 55 alin. (1) lit. a) și b) din Legea energiei electrice şi a gazelor naturale nr.123/2012, cu modificările şi completările ulterioare;
9. *FUI opțional -* FUI desemnat în baza prezentului regulament pe criterii de eligibilitate, capabilitate și disponibilitate, care își asumă îndeplinirea obligaţiilor de asigurare a serviciului universal clienților prevăzuți la art. 55 alin. (1) lit. b) din Legea energiei electrice şi a gazelor naturale nr.123/2012, cu modificările şi completările ulterioare, conform prezentului regulament;
10. *localități din mediul rural* - comune, conform prevederilor legale privind organizarea administrativ teritorială a României.
11. *localități din mediul urban* - municipii și orașe, conform prevederilor legale privind organizarea administrativ teritoriala a României
12. *ofertă cu preț* **-** oferta transmisă de un furnizor participant la procesul de selecție în vederea desemnării ca FUI opțional, care cuprinde discount-ul ofertat față de preţul de referință pentru fiecare zonă de rețea pentru care acesta doreşte să fie desemnat;
13. *operator de distribuţie concesionar -* persoană juridică titulară a licenței de distribuţie şi care are calitatea de concesionar într-un contract de concesiune pentru prestarea serviciului public de distribuţie a energiei electrice;
14. *perioadă de desemnare -* perioada de timp pentru care, prin decizie a președintelui ANRE, un furnizor este desemnat FUI, cu drepturile şi obligațiile prevăzute în prezentul regulament;
15. *perioadă normală de desemnare –* perioadă de 12 luni calendaristice consecutive în cazul FUI opționali, care începe la data de 1 iulie a fiecărui an, respectiv perioadă de 48 de luni calendaristice consecutive în cazul FUI obligat, care începe la data de 1 iulie a anului de selecție;
16. *preţ de referință –* preţul pentru serviciul universal, aplicat de FUI obligat clienţilor în regim de SU, avizat de ANRE pentru fiecare zonă de rețea conform reglementărilor aplicabile, față de care se aplică discount-urile asumate de FUI opționali prin ofertele cu preţ;
17. *proces de desemnare FUI -* proces care cuprinde etapele parcurse şi condiţiile impuse pentru selectarea, printr-un mecanism concurențial, a furnizorilor de ultimă instanță, în vederea asigurării furnizării energiei electrice clienţilor în regim de SU, clienţilor inactivi și clienţilor preluați în regim de UI, în conformitate cu prevederile Legii energiei electrice şi a gazelor naturale nr.123/2012, cu modificările şi completările ulterioare;
18. *raport urban/rural inițial -* raportul dintre numărul locurilor de consum ale clienţilor în regim de SU din mediul urban şi numărul locurilor de consum ale clienţilor în regim de SU din mediul rural, la data de 31 decembrie 2017, pentru fiecare zonă de rețea, determinat de ANRE pe baza datelor transmise de furnizorii desemnați în calitate de furnizori de ultimă instanţă prin Ordinul președintelui ANRE nr. 35/2014;
19. *rating financiar –* calificativ care reprezintă rezultatul evaluării financiare globale a unei societăți, realizată de o firmă independentă specializată, conform procedurilor proprii și pe baza situațiilor financiare ale respectivei societăți; este acordat pe baza determinării mai multor indicatori specifici activității societății analizate (grupați în categoriile principale de analiză financiară: profitabilitate, solvabilitate, lichiditate, eficiență) și comparării lor cu media sectorului în care activează societatea;
20. *zonă de rețea -* zonă geografică delimitată în spațiu, formată din județele care includ zona de activitate pentru care este valabilă licența unui operator de distribuție concesionar.

# **CAPITOLUL II**

# **PRINCIPII DE DESEMNARE ŞI DE DESFĂŞURARE A ACTIVITĂŢII FURNIZORILOR DE ULTIMĂ INSTANŢĂ**

## **Secțiunea II.1 - Condiții generale**

1. **-** În condițiile prezentului regulament, ANRE desemnează două categorii de FUI, respectiv FUI obligați şi FUI opționali.
2. **-** Mecanismul de desemnare concurenţială constă în selecție bazată pe capabilitate, pentru FUI obligați şi selecție bazată pe capabilitate şi disponibilitate, pentru FUI opționali.
3. **-** Orice furnizor de energie electrică are dreptul de a participa la procesul de selecție pentru a fi desemnat FUI în oricare dintre zonele de rețea în condiţiile prezentului regulament.
4. **-** (1) Desemnarea fiecărui FUI se face prin decizie a președintelui ANRE. În decizia de desemnare FUI opțional este prevăzut discount-ul asumat de furnizorul respectiv prin oferta cu preţ.
5. Pentru fiecare zonă de rețea se desemnează un singur FUI obligat şi un număr nelimitat de FUI opționali.
6. Un furnizor de energie electrică poate fi desemnat FUI obligat pentru maxim 3 zone de rețea.
7. Un furnizor de energie electrică poate fi desemnat FUI opțional pentru una sau mai multe zone de rețea.
8. Un furnizor de energie electrică desemnat în calitate de FUI obligat nu poate fi desemnat şi în calitate de FUI opțional în aceeași zonă de rețea, dar poate fi desemnat / activa în același timp ca FUI opțional în alte zone de rețea.
9. **-** Contractele de furnizare a energiei electrice între FUI şi clienţii finali se încheie în baza Contractelor-cadru de furnizare a energiei electrice la clienţii casnici şi noncasnici ai furnizorilor de ultimă instanţă, aprobate prin ordin al președintelui ANRE, cu respectarea prevederilor reglementărilor aplicabile.
10. **– (1)** Contractele prevăzute la art.8 se încheie pe perioadă nedeterminată şi încetează de drept, fără îndeplinirea altor formalități, în următoarele situații:
11. la data la care furnizorul care activa ca FUI opțional se retrage, este revocat din calitatea de FUI opțional sau nu mai este desemnat pentru o nouă perioadă de desemnare în calitate de FUI opțional, cu excepția contractelor aferente clienţilor finali care rămân în portofoliul acestuia în condițiile prevăzute la art.55 alin.(1);
12. la data la care furnizorul care activa ca FUI obligat într-o zonă de rețea nu mai este desemnat pentru o nouă perioadă de desemnare în calitate de FUI obligat, dar este desemnat în calitate de FUI opțional pentru zona respectivă de rețea, cu excepția contractelor aferente clienților finali în regim de SU care rămân în portofoliul acestuia în condițiile prevăzute la art.27 alin.(2).

(2) În cazul în care furnizorul care activa ca FUI obligat într-o zonă de rețea este revocat din calitatea de FUI obligat sau nu mai este desemnat pentru o nouă perioadă de desemnare în calitate de FUI obligat și nu este nici desemnat în calitate de FUI opțional pentru zona respectivă de rețea, contractele prevăzute la art. 8 se cesionează în favoarea noului FUI obligat, în conformitate cu clauzele contractuale și cu prevederile legislației aplicabile.

(3) În situația prevăzută la alin.(2), contractul de cesiune între vechiul FUI obligat și noul FUI obligat se încheie până la data intrării în vigoare a deciziilor de revocare/desemnare.

**Secțiunea II.2 - Principii de desemnare şi de desfăşurare a activităţii - FUI obligat**

1. **-** (1) Un furnizor este desemnat în calitate de FUI obligat pe o perioadă normală de desemnare de 4 ani, cu posibilitate de prelungire/redesemnare în condițiile prezentului regulament.

(2) În cursul unei perioade normale de desemnare se poate face desemnarea unui alt furnizor în calitate de FUI obligat numai în cazul în care furnizorul care activa ca FUI obligat ajunge în situația:

1. de a pierde calitatea de furnizor ca urmare a retragerii/expirării licenței de furnizare;
2. de a i se suspenda licența de furnizare, dacă în decizia de suspendare nu este prevăzut dreptul furnizorului de a continua activitatea de furnizare în regim controlat.
3. de a nu mai îndeplini criteriile de eligibilitate prevăzute la art. 16 alin.(1) lit. e) şi f), sau de a avea fapte înscrise în cazierul fiscal al contribuabililor.

(3) Prima perioadă de desemnare a FUI obligați este 1 iulie 2018 – 30 iunie 2022.

1. **-** FUI obligat asigură furnizarea energiei electrice următoarelor categorii de clienţi finali:

clienţi inactivi/în regim de SU/preluați în regim de UI, aflați în portofoliul furnizorului desemnat în calitate de FUI obligat la data desemnării, dacă este cazul;

clienţi în regim de SU, care au fost preluați de la FUI opționali în condiţiile prezentului regulament;

clienţi în regim de SU, care au fost preluați de la un FC conform reglementărilor aplicabile;

clienţi preluați în regim de UI de la un FC conform reglementărilor aplicabile;

clienţi inactivi/în regim de SU/preluați în regim de UI, transferați de la vechiul FUI obligat, în condiţiile prezentului regulament.

1. **-** Preţurile aplicate în facturile emise clienţilor finali de către fiecare FUI obligat, pentru fiecare zonă de rețea pentru care este desemnat, se stabilesc conform reglementărilor aplicabile.

**Secțiunea II.3 - Principii de desemnare şi de desfăşurare a activităţii - FUI opțional**

1. **-** (1) Un furnizor se desemnează în calitate de FUI opțional pe o perioadă normală de desemnare de 1 an, cu posibilitate de prelungire/redesemnare în condițiile prezentului regulament.

(2) În cursul unei perioade normale de desemnare, FUI opțional poate pierde această calitate numai dacă ajunge în situația:

1. de a pierde calitatea de furnizor ca urmare a retragerii/expirării licenței de furnizare;
2. de a i se suspenda licența de furnizare, dacă în decizia de suspendare nu este prevăzut dreptul furnizorului de a continua activitatea de furnizare în regim controlat;
3. de a nu-şi îndeplini angajamentele prevăzute la art.17 lit. b) şi c);
4. de a nu mai îndeplini criteriile de eligibilitate prevăzute la art. 16 alin.(1) lit. e) și f) sau de a avea fapte înscrise în cazierul fiscal al contribuabililor;
5. de a fi desemnat în calitate de FUI obligat în aceeași zonă de rețea.

(3) Prima perioadă de desemnare a FUI opționali este 1 iulie 2018 – 30 iunie 2019.

1. **-** (1) FUI opțional asigură furnizarea energiei electrice numai clienţilor în regim de SU.

(2) FUI opțional poate să refuze, motivat, solicitările clienţilor de acordare SU. În acest caz, răspunsul este transmis în scris solicitantului şi spre știință ANRE, într-un interval de cel mult 15 zile lucrătoare de la data solicitării.

(3) FUI opțional este obligat să respecte, în perioada de desemnare, un raport dintre numărul locurilor de consum ale clienţilor finali proprii din mediul urban şi numărul locurilor de consum ale clienţilor finali proprii din mediul rural cu cel mult 10% mai mare decât raportul urban/rural inițial. Numărul locurilor de consum care intră în calculul raportului se determină pe baza datelor raportate privind numărul de clienţi deserviți de la sfârșitul fiecărui trimestru calendaristic.

(4) Se acceptă depășirea limitei de 10% prevăzută la alin.(3) numai în cazul în care aceasta este consecință a ieșirii din portofoliul FUI opțional a unor clienţi finali din mediul rural. În acest caz, până la atingerea limitei admise, FUI opțional nu are dreptul să încheie noi contracte de furnizare a energiei electrice cu clienţi finali din mediul urban.

(5) În situația în care, în conformitate cu prevederile legale, o comună este declarată oraș, se acceptă depășirea limitei de 10% prevăzută la alin.(3), pentru FUI opționali care au în portofoliu locuri de consum amplasate în localitatea respectivă, începând cu trimestrul calendaristic în care intră în vigoare modificarea legislativă și numai în cuantumul rezultat din schimbarea încadrării locurilor de consum respective.

(6) În situația în care, în conformitate cu prevederile legale, un municipiu/oraș este declarat comună, pentru FUI opționali care au în portofoliu locuri de consum amplasate în localitatea respectivă, raportul urban/rural se modifică în consecință, începând cu trimestrul calendaristic în care intră în vigoare modificarea legislativă și numai în cuantumul rezultat din schimbarea încadrării locurilor de consum respective.

(7) In situațiile prevăzute la alin. (5) și (6), FUI opționali vor preciza în raportarea aferenta lunii calendaristice în care intră în vigoare modificarea legislativă, următoarele:

* 1. legea prin care localitatea respectivă se declară oraș/comună;
  2. raportul urban/rural înainte și după intrarea în vigoare a modificării legislative;
  3. numărul de locuri de consum care și-au schimbat încadrarea.

1. **-** (1) Preţurile aplicate în facturile emise clienţilor finali de către fiecare FUI opțional, pe fiecare zonă de rețea pentru care este desemnat se stabilesc conform reglementărilor aplicabile.

# **CAPITOLUL III**

# **ORGANIZAREA ŞI DESFĂŞURAREA PROCESULUI DE SELECŢIE/DESEMNARE**

## **Secțiunea III.1 - Criterii de eligibilitate**

1. **-** (1) Pentru ca un furnizor să poată participa la procesul de selecție pentru desemnare în calitate de FUI într-o zonă de rețea, trebuie să îndeplinească, cumulativ, următoarele criterii de eligibilitate:
   * 1. să nu se afle în procedură de insolvență;
     2. să nu fi avut dreptul de furnizare suspendat de către ANRE în ultimele 24 luni anterioare datei de transmitere a documentației de desemnare;
     3. să desfășoare, la data transmiterii documentației de desemnare, activitatea de furnizare a energiei electrice la clienţii finali;
     4. ratingul financiar să fie minim 5 sau echivalent (nivel normal/mediu);
     5. să aibă implementat un Sistem de management al calității, în conformitate cu standardul ISO 9001;
     6. să aibă îndeplinite obligațiile de plată a impozitelor, taxelor şi contribuțiilor de asigurări sociale către bugetul de stat;
     7. să nu aibă în cazierul fiscal al contribuabililor fapte înscrise în ultimele 24 luni anterioare datei emiterii certificatului de cazier fiscal.

(2) Documentele care atestă îndeplinirea criteriilor de eligibilitate sunt următoarele:

* 1. certificat constatator emis de Oficiul Național al Registrului Comerțului, pentru criteriul prevăzut la alin (1) lit. a), din care sa rezulte că nu se află în procedura de insolvență;
  2. declarație pe propria răspundere, pentru criteriul prevăzut la alin.(1) lit. c);
  3. raport de risc (rating) financiar, aferent anului financiar anterior datei de transmitere a documentației de desemnare şi pentru care raportul se elaborează în conformitate cu legislația specifică, pentru criteriul prevăzut la alin.(1) lit. d);
  4. certificat sistem de management al calității valid, pentru criteriul prevăzut la alin.(1) lit. e);
  5. certificat de atestare fiscală emis de ANAF din care să reiasă că operatorul economic nu are datorii scadente la nivelul lunii anterioare celei în care este transmisă documentația de desemnare, pentru criteriul prevăzut la alin.(1) lit. f);
  6. certificat de cazier fiscal, pentru criteriul prevăzut la alin. (1) lit. g).

(3) Documentele prevăzute la alin.(2) se prezintă în oricare dintre formele: original, copie legalizată, copie lizibilă certificată „conform cu originalul”.

(4) În cazul în care licența pentru activitatea de furnizare a energiei electrice acordată operatorului economic care transmite documentația de desemnare expiră în cursul perioadei normale de desemnare, documentația va cuprinde şi o declarație pe proprie răspundere privind intenția de a solicita prelungirea duratei de valabilitate a acesteia sau emiterea unei noi licențe.

(5) În cazul în care, pe parcursul unei perioade normale de desemnare, FUI nu mai îndeplinește oricare dintre criteriile prevăzute la alin. (1) lit. e) și f) sau i se înscriu fapte în cazierul fiscal al contribuabililor, acesta are obligația de a informa ANRE în termen de maxim 3 zile lucrătoare de la data înregistrării situației respective.

1. **-** Pentru a participa la procesul de selecție în vederea desemnării în calitate de FUI opțional, pe lângă documentele prevăzute la art.16 alin.(2), furnizorul va transmite:
   1. intenția de participare la procesul de selecție;
2. un angajament pentru deschiderea unui cont Escrow, în care FUI opțional are calitatea de deponent al fondurilor şi FUI obligat are calitatea de beneficiar al fondurilor, la o banca agreată de ambele părți, în termen de 30 zile de la data desemnării; contul Escrow asigură eliberarea fondurilor către FUI obligat, conform clauzelor contractului Escrow, în situația revocării FUI opțional în condiţiile prezentului regulament;
3. un angajament pentru instituirea punctelor unice de contact, conform prevederilor reglementărilor aplicabile, în termen de 30 de zile de la preluarea clienţilor în regim de SU;
4. o declarație pe propria răspundere privind îndeplinirea criteriului de selecție prevăzut la art.19 lit. a).

## **Secțiunea III.2 - Criterii de selecție**

1. **-** Criteriul de selecție concurenţială a FUI obligat este capabilitatea maximă, respectiv cel mai mare număr de locuri de consum deservite în zona de rețea, calculat ca medie a valorilor din ultimele 12 luni calendaristice încheiate, pentru care furnizorii au transmis raportări la ANRE, conform machetelor de monitorizare, în termenele prevăzute de reglementările aplicabile.
2. **-** Criteriile de selecție concurenţială a FUI opțional sunt:

capabilitatea, respectiv un număr de cel puțin 2000 locuri de consum deservite la nivel național, calculat ca medie a ultimelor 12 luni calendaristice încheiate pentru care furnizorii au transmis raportări la ANRE, conform machetelor de monitorizare, în termenele prevăzute de reglementările aplicabile;

disponibilitatea, respectiv toferta cu preţ; discount-ul față de prețul de referință se exprimă procentual, în valori pozitive cu o zecimală.

**Secțiunea III.3-Desfăşurarea procesului de desemnare a FUI obligați**

1. **-** În cadrul procesului de desemnare a FUI obligați se parcurg următoarele etape:
2. În perioada 1-10 aprilie a anului de selecție, ANRE stabilește, pentru fiecare zonă de rețea, ordinea de merit a furnizorilor în funcție de numărul mediu de locuri de consum deservite în ultimele 12 luni calendaristice încheiate, determinat pe baza datelor din raportările transmise de furnizori.
3. ANRE elimină din ordinea de merit prevăzută la pct.1 furnizorii care nu îndeplinesc condiția de a avea cel puțin 2000 locuri de consum deservite la nivel național.
4. Până la data de 15 aprilie a anului de selecție, ANRE publică pe site-ul propriu lista cu ordinea furnizorilor din fiecare zonă de rețea, rezultată prin aplicarea prevederilor de la pct.1 şi 2.
5. Dacă un furnizor are cel mai mare număr de locuri de consum deservite în mai mult de 3 zone de rețea, acesta rămâne pe primul loc în ordinea de merit doar în 3 zone şi anume în cele în care se înregistrează cele mai mari diferențe între numărul său de locuri de consum deservite şi numărul de locuri de consum deservite ale următorului furnizor. Regula se aplică iterativ, astfel încât să fie îndeplinită condiția ca nici un furnizor să nu fie pe primul loc în ordinea de merit pentru mai mult de 3 zone de rețea.
6. Pentru zonele de rețea în care, prin aplicarea prevederilor pct. 3, au fost eliminați unul sau mai mulți furnizori din ordinea de merit, ANRE publică pe site-ul propriu varianta finală a listei cu ordinea furnizorilor din fiecare zonă de rețea, în aceeași zi cu lista prevăzută la pct.3.
7. Furnizorii aflați pe primul loc în listele publicate de ANRE pe fiecare zonă de rețea conform pct. 3 sau, după caz, pct. 5 au obligația de a transmite documentele prevăzute la art.16 alin.(2) în termen de 5 zile lucrătoare de la publicarea pe site-ul ANRE a listei respective.
8. Dacă documentația transmisă de un furnizor conform pct.6 nu este completă, ANRE solicită acestuia precizări suplimentare sau completare, după caz, în scopul verificării îndeplinirii criteriilor de eligibilitate. Furnizorul are obligația de a transmite precizările/completările solicitate în maxim 2 zile lucrătoare de la solicitare.
9. Până la data de 30 aprilie a anului de selecție, ANRE verifică dacă furnizorii aflați pe primul loc în listele publicate de ANRE pe fiecare zonă de rețea, conform pct. 3 sau, după caz, pct. 5, îndeplinesc criteriile de eligibilitate pentru desemnarea ca FUI obligați, prevăzute la art. 16 alin.(1).
10. În cazul în care, după verificările prevăzute la pct.8, se constată că furnizorul aflat pe primul loc în ordinea de merit nu îndeplinește oricare dintre criteriile prevăzute la art. 16 alin.(1) şi/sau în cazul în care documentația transmisă de acesta în conformitate cu prevederile pct.6 și pct.7 este incompletă/incorectă, ANRE îl elimină din procesul de desemnare a FUI obligați.
11. În situația prevăzută la pct.9, ANRE solicită celorlalți furnizori din lista publicată conform pct. 3 sau, după caz, pct.5 să transmită documentele prevăzute la art.16 alin. (2) şi verifică îndeplinirea de către aceștia a criteriilor de eligibilitate prevăzute la art.16 alin. (1). Termenul de transmitere de către furnizori a documentelor este de 5 zile lucrătoare de la solicitarea transmisă de ANRE.
12. Procesul de verificare a documentelor transmise de furnizori conform pct. 10 se desfășoară secvențial, în sensul crescător al numărului locului ocupat în ordinea de merit, până la furnizorul pentru care se constată îndeplinirea tuturor criteriilor de eligibilitate prevăzute la art. 16 alin. (1).
13. În cazul în care, prin parcurgerea etapelor prevăzute la pct. 9-11, pentru o zonă de rețea se îndeplinesc condiţiile de eliminare pentru toți furnizorii cuprinși în lista publicată conform pct. 3 sau, după caz, pct.5, în vederea desemnării FUI obligat, ANRE reanalizează situația acestora, atât individual cât şi comparativ. Pentru acest scop, ANRE poate solicita date și informații suplimentare, pe care furnizorii au obligația de a le transmite în maxim 5 zile lucrătoare de la solicitare.
14. În situația prevăzută la pct. 12, ANRE emite decizia de desemnare a FUI obligat pentru zona respectivă de rețea astfel:
15. până la clarificarea situației privind îndeplinirea de către un furnizor a criteriilor de eligibilitate prevăzute la art. 16 alin. (1), ANRE poate emite decizii temporare de desemnare pe perioade de maxim 6/12 luni, urmărind minimizarea riscului de transfer al portofoliului de clienți pe tot parcursul perioadei normale de desemnare; prima decizie temporară de desemnare se emite până la data de 20 mai a anului de selecție;
16. după clarificarea situației privind îndeplinirea de către un furnizor a criteriilor de eligibilitate prevăzute la art. 16 alin. (1), ANRE emite decizia de desemnare a acestuia pe perioada de timp rămasă până la împlinirea celor 4 ani din perioada normală de desemnare .
17. Până la data de 20 mai a anului de selecție, ANRE emite deciziile de desemnare a FUI obligați și, dacă este cazul, transmite furnizorilor eliminați din procesul de desemnare o informare, cu precizarea motivelor pentru care documentația a fost respinsă.
18. **-** (1) În perioada 1-10 aprilie a anului de selecție, cu excepția celui aferent primei perioade normale de desemnare, ANRE verifică situația FUI obligați din punct de vedere al îndeplinirii criteriului de selecție prevăzut la art.18 şi a criteriilor de eligibilitate prevăzute la art. 16 alin.(1).

(2) În scopul verificării îndeplinirii criteriilor de eligibilitate prevăzute la art.16 alin.(1), FUI obligat transmite ANRE documentele prevăzute la art.16 alin.(2) în termen de 5 zile lucrătoare de la data solicitării.

(3) Dacă furnizorul care activează ca FUI obligat îndeplinește criteriile prevăzute la alin. (1), atunci desemnarea lui se prelungește pentru o nouă perioadă de 4 ani, prin emiterea unei noi decizii de desemnare în termenul prevăzut la art.20 pct.14.

(4) Dacă furnizorul care activează ca FUI obligat nu îndeplinește oricare din criteriile prevăzute la alin. (1), procesul de desemnare se reia, conform prevederilor art.20.

(5) În situaţia prevăzută la alin.(4), ANRE transmite FUI, până la data de 15 aprilie a anului de selecţie, o informare privind neîndeplinirea criteriilor prevăzute la alin.(1).

1. - (1) În situațiile prevăzute la art.10 alin.(2) lit.c), la data constatării de către ANRE a neîndeplinirii oricăruia dintre criteriile de eligibilitate sau a înscrierii de fapte în cazierul fiscal al contribuabililor, pe baza verificărilor periodice şi/sau a aplicării prevederilor art. 16 alin.(5), procesul de desemnare a FUI obligat se organizează conform etapelor prevăzute la art.20, în baza unui calendar elaborat/comunicat de ANRE.

(2) Furnizorii implicați în procesul de desemnare în condiţiile alin.(1) au obligația de a transmite documentele care dovedesc îndeplinirea criteriilor de eligibilitate în termenele prevăzute în calendarul elaborat/comunicat de ANRE.

**Secțiunea III.4 - Desfăşurarea procesului de desemnare a FUI opționali**

1. - În cadrul procesului de desemnare a FUI opționali se parcurg următoarele etape:
2. Anual, în perioada 2-10 iunie, orice furnizor care doreşte să fie desemnat în calitate de FUI opțional transmite la ANRE următoarele:
   1. documentele prevăzute la art.16 alin.(2), (cu excepția furnizorilor deja desemnați în calitate de FUI obligați);
   2. documentele prevăzute la art.17;
   3. oferta cu preţ, prevăzută la art.19 lit. b); se pot transmite oferte cu preț numai pentru zonele de rețea în care furnizorul respectiv nu este desemnat în calitate de FUI obligat.
3. ANRE verifică îndeplinirea criteriului prevăzut la art.19 lit. a), pe baza datelor din raportările transmise de către furnizor, conform reglementărilor aplicabile şi analizează documentația transmisă conform pct. 1 în termen de 5 zile lucrătoare de la primire.
4. După caz, ANRE poate solicita furnizorului documente/precizări suplimentare în vederea verificării îndeplinirii de către acesta a criteriilor de eligibilitate prevăzute la art. 16 alin. (1). Documentele/precizările suplimentare se transmit de către furnizor în maxim 2 zile lucrătoare de la primirea solicitării.
5. În cazul în care furnizorul nu îndeplinește oricare dintre criteriile de eligibilitate sau criteriul de selecție şi/sau în cazul în care documentația transmisă în conformitate cu prevederile pct. 1 și pct. 3 este incompletă/incorectă, ANRE îl elimină din procesul de desemnare a FUI opționali.
6. - Până la data de 25 iunie, ANRE emite deciziile de desemnare a FUI opționali și, dacă este cazul, transmite furnizorilor eliminați din procesul de desemnare o informare, cu precizarea motivelor pentru care documentația a fost respinsă.
7. - (1) Începând cu prima perioadă normală de desemnare conform prezentului regulament, în primele 2 zile lucrătoare ale lunii iunie a fiecărui an, ANRE verifică situația fiecărui FUI opțional din punct de vedere al criteriului de selecție prevăzut la art.19 lit. a) şi transmite FUI opționali rezultatul acestei verificări, cel târziu la data de 5 iunie.

(2) FUI opțional care îndeplinește criteriul de selecție şi doreşte să participe la un nou proces de desemnare, trebuie să transmită la ANRE intenția de participare prevăzută la art.17 lit. a), oferta cu preţ prevăzută la art.19 lit. b) şi documentele prevăzute la art.16 alin.(2), în termenul prevăzut la art.23 pct.1.

(3) Dacă furnizorul care activează ca FUI opțional îndeplinește criteriile de eligibilitate prevăzute la art.16 alin.(1), desemnarea lui se prelungește pentru o nouă perioadă de un an, prin emiterea unei noi decizii de desemnare, în termenul prevăzut la art.24.

(4) Furnizorul care activează ca FUI opțional poate să se retragă la sfârșitul unei perioade normale de desemnare, respectiv să nu participe la următorul proces de desemnare chiar dacă respectă criteriul de selecție prevăzut la art. 19 lit. a), caz în care se aplica prevederile art.47.

(5) Dacă furnizorul care activează ca FUI opțional nu respectă criteriul de selecție prevăzut la art. 19 lit. a) și/sau criteriile de eligibilitate prevăzute la art.16 alin.(1), ANRE îl elimină din procesul de desemnare.

1. **-** În situațiile prevăzute la art.13 alin. (2) lit.d), la data constatării neîndeplinirii de către un FUI opțional a oricăruia dintre criteriile de eligibilitate sau a înscrierii de fapte în cazierul fiscal al contribuabililor, pe baza verificărilor periodice şi/sau a aplicării prevederilor art. 16 alin.(5), ANRE inițiază procesul de revocare a deciziei de desemnare. ANRE emite decizia de revocare în termen de 7 zile lucrătoare de la inițierea procesului.

## 

## **CAPITOLUL IV.**

## **TRANSFERUL CLIENŢILOR ŞI MECANISMUL DE DECONTARE**

## **Secțiunea IV.1-Transferul clienţilor FUI obligați**

1. **-** (1) În situația în care un FUI obligat este revocat sau nu mai este desemnat pentru o nouă perioadă de desemnare, clienţii pentru care asigura furnizarea energiei electrice sunt transferați la noul FUI obligat desemnat pentru zona respectivă de rețea.

(2) Prin excepție de la prevederile alin.(1), în situația în care, pentru o zonă de rețea, furnizorul care activa ca FUI obligat nu mai este desemnat pentru o nouă perioadă de desemnare în calitate de FUI obligat, dar este desemnat în calitate de FUI opțional, clienţii proprii în regim de SU din zona respectivă de rețea rămân în portofoliul acestuia și după intrarea în vigoare a deciziei de desemnare în calitate de FUI opțional, dacă nu își manifestă intenția de a trece la noul FUI obligat, la un alt FUI opțional sau la un FC.

(3) În situația prevăzută la alin. (2), în termen de 2 zile lucrătoare de la data primirii deciziei de desemnare în calitate de FUI opțional, furnizorul care activa ca FUI obligat transmite clienţilor în regim de SU aflați în portofoliul propriu şi care nu au solicitat trecerea la un alt furnizor, o informare privind condiţiile în care, începând cu data intrării în vigoare a deciziei de desemnare în calitate de FUI opțional, aceștia rămân în portofoliul său sau pot încheia contracte de furnizare cu un FC, respectiv cu alt FUI opțional din aceeași zona de rețea, sau pot trece la noul FUI obligat.

(4) FUI obligat care nu mai este desemnat pentru o nouă perioadă de desemnare transmite clienţilor finali aflaţi în portofoliul propriu o informare privind pierderea calităţii de FUI obligat şi privind condiţiile în care aceştia pot încheia contracte de furnizare cu un FC, cu un FUI opţional, sau pot trece la noul FUI obligat, în termen de 2 zile lucrătoare de la data primirii informării prevăzute la art.21 alin.(5).

1. **-** (1) Desemnarea unui furnizor în calitate de FUI obligat este revocată, prin decizie a președintelui ANRE, în cazurile prevăzute la art.10 alin.(2), la aceeași dată la care este desemnat un alt furnizor în calitate de FUI obligat în conformitate cu prevederile art.22.
2. Vechiul FUI obligat transmite către noul FUI obligat şi spre știință OR şi ANRE, în format electronic, lista locurilor de consum aferente clienţilor transferați din portofoliu, în termen de 10 zile lucrătoare de la data primirii deciziei de revocare.
3. Lista prevăzută la alin. (2) va cuprinde cel puțin următoarele: denumirea clientului final, adresa locului de consum, datele de contact, codul de identificare a locului de consum, codul de identificare a punctului de măsurare, consumul mediu lunar.
4. **-** În situația în care un furnizor care activa ca FUI obligat nu mai este desemnat în această calitate în urma desfăşurării următorului proces de selecție, acesta transmite lista locurilor de consum aferente clienţilor transferați din portofoliu în formatul prevăzut la art.28.alin.(3) cu cel puțin 20 zile înainte de data la care își încheie perioada de desemnare ca FUI obligat.
5. **-** Prin excepție de la prevederile art.28 alin. (2), în situația prevăzută la art.27 alin. (2), vechiul FUI obligat transmite către noul FUI obligat şi spre știință OR şi ANRE, lista locurilor de consum aferente clienţilor transferați din portofoliu care cuprinde numai locurile de consum aparținând clienţilor inactivi şi clienţilor preluați în regim UI, în formatul prevăzut la art.28 alin. (3).

## **Secțiunea IV.2- Mecanismul de decontare între vechiul FUI obligat şi noul FUI obligat**

1. **-** Până la data intrării în vigoare a deciziilor de desemnare/revocare, între vechiul FUI obligat şi noul FUI obligat se încheie un acord pentru recuperarea de către vechiul FUI obligat, de la noul FUI obligat, a sumelor cuvenite, corespunzătoare costurilor suplimentare justificate și neacoperite în perioada de desemnare, aferente activității de furnizare desfășurate în baza deciziei de desemnare.
2. **-** (1) Sumele prevăzute la art. 31 se determină conform reglementărilor aplicabile şi se comunică de către ANRE celor două părți.

(2) Plata/recuperarea sumelor prevăzute la art.31 se va efectua în condiţiile prevăzute în acordul încheiat între părți, termenul de plată a facturilor emise de vechiul FUI obligat fiind de 30 de zile de la data emiterii facturii.

1. **-** În perioada cuprinsă între data transferului clienţilor finali de la vechiul la noul FUI obligat şi data următoarei avizări de către ANRE a prețurilor aplicate de către FUI obligat, noul FUI obligat va aplica prețurile avizate pentru vechiul FUI obligat, în vigoare la data transferului.

## **Secțiunea IV.3 - Transferul clienţilor FUI opționali**

1. **-** În situația în care un FUI opțional se retrage, este revocat sau nu mai este desemnat pentru o nouă perioadă de desemnare, clienţii pentru care asigura furnizarea energiei electrice sunt transferați la FUI obligat din zona respectivă de rețea.
2. **-** (1) În cazul retragerii, cu cel puțin 60 zile înainte de sfârșitul perioadei normale de desemnare FUI opțional comunică în scris ANRE intenția de a nu participa la următorul proces de desemnare. La aceeași dată transmite clienţilor finali din portofoliu o informare privind condiţiile în care pot încheia contracte de furnizare cu un FC sau cu alt FUI opțional desemnat pentru aceeași zona de rețea, respectiv privind transferul la FUI obligat în cazul în care nu uzează de dreptul de eligibilitate sau nu optează pentru alt FUI opțional.

(2) În termen de două zile lucrătoare de la data primirii comunicării prevăzute la alin.(1), ANRE informează FUI obligat din zona respectivă de rețea cu privire la transferul portofoliului de clienţi al FUI opțional.

(3) FUI opțional are obligația de a transmite FUI obligat şi spre știință OR şi ANRE lista locurilor de consum aferente clienţilor transferați din portofoliu, în formatul prevăzut la art.28 alin.(3), cu cel puțin 20 de zile înainte de data la care își încheie perioada de desemnare.

1. - Desemnarea unui furnizor în calitate de FUI opțional este revocată, prin decizie a președintelui ANRE, în situațiile prevăzute la art.13 alin.(2).
2. **-** În cazul revocării, furnizorul care activa ca FUI opțional are obligația de a transmite FUI obligat şi spre știință OR şi ANRE lista locurilor de consum aferente clienţilor transferați din portofoliu, în formatul prevăzut la art.28 alin. (3), în termen de 3 zile lucrătoare de la data primirii deciziei de revocare.
3. În cazul în care un furnizor care activa ca FUI opțional nu mai este desemnat în această calitate în urma desfăşurării următorului proces de selecție, acesta are obligația de a transmite lista locurilor de consum aferente clienților transferați din portofoliu, , în formatul prevăzut la art.28 alin. (3), în termen de 3 zile lucrătoare de la data primirii informării prevăzute la art.20 alin.(14).

**Secțiunea IV.4 - Condiţii de prestare de către FUI obligat a activităţii de furnizare a energiei electrice pentru clienţii transferați**

1. – (1)FUI obligat care preia clienţi finali transferați transmite acestora o informare, în vederea încheierii contractelor de furnizare, în cel mult 5 zile lucrătoare de la data primirii listei locurilor de consum în conformitate cu prevederile art.28 alin. (2), art.29, art.30, art.35 alin.(3), art.37 şi art.38. Această informare trebuie să cuprindă cel puțin elementele prevăzute de reglementările aplicabile pentru informarea de preluare care se transmite clienţilor finali preluați de FUI obligat de la un FC.

(2) Prin excepție de la prevederile alin. (1), în situația prevăzută la art. 9 alin. (2), FUI obligat care preia clienții finali transferați transmite acestora o notificare privind cesiunea contractului, odată cu prima factură de energie electrică pe care o emite clientului respectiv.

1. **-** Data transferului este, după caz:
2. data intrării în vigoare a deciziei de revocare a desemnării în calitate de FUI opțional sau, după caz, în calitate de FUI obligat, pentru furnizorul în portofoliul căruia erau clienții;
3. prima zi după data la care furnizorul în portofoliul căruia erau clienții își termină perioada normală de desemnare în calitate de FUI opțional sau, după caz, de FUI obligat.
4. **–** (1)Contractele de furnizare dintre furnizorul desemnat în calitate de FUI obligat şi clienţii finali transferați din portofoliul furnizorului care a fost revocat din calitatea de FUI obligat sau nu a mai fost desemnat pentru o nouă perioadă de desemnare se încheie în maxim 90 zile de la data transferului, cu excepția contractelor aferente locurilor de consum ale clienţilor transferați care au o putere aprobată prin avizul tehnic de racordare/certificatul de racordare mai mare sau egală cu 1 MVA, caz în care contractul de încheie în cel mult 15 zile lucrătoare de la data transferului.

(2) Prin excepție de la prevederile alin. (1), în situația prevăzută la art.9 alin. (2), vechiul FUI obligat transmite contractele de furnizare încheiate cu clienții finali către noul FUI obligat, în condițiile prevăzute în contractul de cesiune încheiat conform prevederilor art. 9 alin. (3), în termen de 15 zile de la data transferului.

1. **-** Contractele de furnizare dintre furnizorul desemnat în calitate de FUI obligat şi clienţii finali transferați din portofoliul furnizorului care a fost revocat din calitatea de FUI opțional, s-a retras sau nu a mai fost desemnat pentru o nouă perioadă de desemnare se încheie în maxim 21 zile de la data transferului, cu excepția contractelor aferente locurilor de consum ale clienţilor transferați care au o putere aprobată prin avizul tehnic de racordare/certificatul de racordare mai mare sau egală cu 1 MVA, caz în care contractul de încheie în cel mult 3 zile lucrătoare de la data transferului.
2. **-** (1) În perioada cuprinsă între data transferului şi data încheierii contractului de furnizare între clientul final transferat şi FUI obligat, dar nu mai târziu de data limită prevăzută, după caz, la art. 41 sau la art. 42, se admite prestarea de către FUI obligat a activităţii de furnizare a energiei electrice pentru locurile de consum ale clientului final transferat fără existența unui contract încheiat cu acesta.

(2) FUI obligat este îndreptățit ca, pentru toată perioada cuprinsă între data transferului şi data încheierii contractului de furnizare să factureze şi să recupereze de la clientul final transferat contravaloarea energiei electrice furnizate.

(3) Prestarea serviciului de furnizare a energiei electrice în perioada cuprinsă între data transferului şi data limită prevăzută, după caz, la art. 41 alin. (1) sau la art. 42, fără contract de furnizare între FUI obligat şi clientul final transferat, nu îl exonerează pe acesta din urmă de obligația achitării facturilor emise de către FUI obligat.

(4) În cazul în care clientul final transferat nu achită la termen facturile emise de FUI obligat, pentru un loc de consum, conform prevederilor alin.(2), FUI obligat are dreptul să solicite OR întreruperea alimentării cu energie electrică la respectivul loc de consum, conform prevederilor contractelor-cadru aprobate prin ordin al președintelui ANRE şi datelor/informaţiilor din preavizul transmis clientului final transferat.

(5) Dacă, pentru un loc de consum, clientul final transferat nu încheie contractul de furnizare a energiei electrice cu FUI obligat până la data limită prevăzută, după caz, la art. 41 alin. (1) sau la art. 42, FUI obligat poate să solicite OR întreruperea alimentării cu energie electrică la respectivul loc de consum, numai după transmiterea către clientul final transferat, cu minimum 5 zile lucrătoare înaintea datei de întrerupere, a unui preaviz, cu confirmare de primire, care să conțină data şi motivele întreruperii.

# **CAPITOLUL V.**

# **DISPOZIŢII TRANZITORII ŞI FINALE**

1. **-** (1) ANRE transmite furnizorilor implicați deciziile de desemnare/revocare în/din calitatea de FUI în cel mult 3 zile lucrătoare de la data emiterii.

(2) ANRE publică pe site-ul propriu deciziile de desemnare/revocare FUI, împreună cu lista FUI desemnați/revocați/retrași pentru fiecare zonă de rețea, în cel mult 3 zile lucrătoare de la data emiterii deciziilor.

(3) Fiecare FUI desemnat/revocat este obligat să publice pe site-ul propriu decizia de desemnare/revocare emisă de ANRE, în termen de două zile lucrătoare de la primire.

1. **-** Fiecare FUI publică pe site-ul propriu preţurile prevăzute la art.12 şi art.15, în conformitate cu reglementările aplicabile.
2. **-** Fiecare FUI obligat trebuie să aibă punctele unice de contact instituite conform cerințelor reglementărilor aplicabile, în maxim 60 de zile de la data desemnării.
3. **–** Furnizorii desemnați în calitate deFUI opționali care au solicitat să se retragă, în condiţiile art.25 alin. (4), nu au dreptul de a participa la procesul de desemnare mai devreme de al treilea an calendaristic care urmează ultimului an calendaristic în care aceștia au fost desemnați.
4. - (1) Suma depusă de către FUI opțional în contul Escrow prevăzut la art.17 lit. b) trebuie să acopere 20% din suma fondurilor necesare pentru executarea pe timp de 30 zile a contractelor aferente clienţilor în regim de SU aflate în derulare și nu poate fi mai mică de 100.000 lei.

(2) Suma prevăzută la alin. (1) poate fi inclusă în garanția financiară pe care furnizorul are obligația să o constituie şi să o mențină pe toată durata de valabilitate a licenței pentru activitatea de furnizare a anergiei electrice, conform reglementărilor aplicabile.

(3) Condiția de eliberare a fondurilor din contul Escrow către FUI obligat este ca acesta să prezinte la bancă documentul emis de ANRE prin care dovedește transferarea în portofoliul său a clienţilor finali care, până la data transferului, au fost în portofoliul unui FUI opțional, mai puțin în cazurile prevăzute la art.25 alin.(4) şi alin.(5).

(4) Furnizorul care activează ca FUI opțional are dreptul să recupereze sumele depuse în contul Escrow, conform prevederilor contractuale, în cazul în care se retrage sau nu mai este desemnat pentru o nouă perioadă de desemnare.

(5) FUI opțional are dreptul să retragă din contul Escrow, conform prevederilor contractuale, sumele care depășesc valoarea prevăzută la alin.(1).

1. **-** În cazul în care un furnizor desemnat în calitate de FUI opțional nu respectă oricare dintre angajamentele prevăzute la art.17 lit. b) şi c), acesta este revocat din calitatea de FUI opțional şi nu are dreptul de a participa la procesul de desemnare mai devreme de al treilea an calendaristic care urmează ultimului an calendaristic în care au fost desemnați.
2. **-** Până la data îndeplinirii de către FUI opțional a angajamentului prevăzut la art.17.lit. b), acesta nu are dreptul de a încheia contracte de furnizare a energiei electrice cu clienți în regim de SU.
3. **-** (1) ANRE determină şi publică pe site-ul propriu raportul urban/rural inițial, până la data de 1 martie 2018.

(2) În vederea determinării de către ANRE a raportului urban/rural inițial, furnizorii desemnați în calitate de furnizori de ultimă instanţă prin Ordinul președintelui ANRE nr. 35/2014 au obligația de a transmite datele necesare în condițiile și termenele comunicate de ANRE.

1. **-** (1) Documentele prevăzute la art. 16 alin. (2) şi alin.(4), art.17, art.21 alin.(2), art.22 alin.(2), art.23 alin.(1) şi alin. (3) şi art.25 alin.(2) se transmit de către furnizori/FUI atât în format scris cât şi în format electronic la adresele de mail ale persoanelor de contact comunicate de ANRE.

(2) Documentele prevăzute la alin.(1), precum şi corespondența purtată între furnizor/FUI şi ANRE se redactează în limba română.

1. **-** Trecerea unui client final cu drept de SU de la un FC la un FUI opțional se face în condiţiile procedurii specifice pentru schimbarea furnizorului, aprobată prin ordin al președintelui ANRE.
2. **-** (1) În cazul furnizorilor desemnați în calitate de furnizori de ultimă instanţă prin Ordinul președintelui ANRE nr.35/2014, care sunt desemnați în calitate de FUI obligați începând cu prima perioadă normală de desemnare conform prezentului regulament, contractele de furnizare a energiei electrice încheiate în temeiul contractelor-cadru de furnizare a energiei electrice aprobate prin Ordinul președintelui ANRE nr.88/2015 își produc efectele:
3. până la data încetării de drept, conform prevederilor art.9 alin.(1) lit. b);
4. până la data încetării, conform clauzelor contractuale.

(2) În cuprinsul contractelor prevăzute la alin.(1), sintagma „CPC” se înlocuiește cu sintagma „preţ final pentru serviciul universal”.

(3) Modificările prevăzute la alin.(2) se aplică de drept contractelor în vigoare, fără a mai fi necesară îndeplinirea altor formalități.

1. **-** (1) În situația în care, pentru o zonă de rețea, un furnizor care activa ca FUI opțional este desemnat în calitate de FUI obligat, clienţii proprii în regim de SU din zona respectivă de rețea rămân în portofoliul acestuia, dacă nu își manifestă intenția de a trece la un alt FUI opțional din aceeași zonă de rețea sau la un FC.

(2) În situația prevăzută la alin.(1), în termen de două zile lucrătoare de la data primirii deciziei de desemnare FUI obligat, furnizorul care activa ca FUI opțional transmite clienţilor în regim de SU aflați în portofoliul propriu şi care nu au solicitat trecerea la un alt furnizor, o informare privind condiţiile în care, începând cu data intrării în vigoare a deciziei de desemnare FUI obligat, aceștia rămân în portofoliul său sau pot încheia contracte de furnizare cu un FUI opțional din aceeași zonă de rețea sau cu un FC.

1. - (1) Fiecare FUI are obligația de a transmite lunar către ANRE raportările prevăzute de metodologiile de monitorizare aplicabile.

(2) ANRE actualizează anual machetele de monitorizare şi le publică pe site-ul propriu, în termenele şi condiţiile prevăzute de reglementările aplicabile.

(3) Pentru stabilirea ordinii de merit a furnizorilor aferentă primului proces de desemnare, datele privind numărul de locuri de consum deservite vor fi transmise de furnizori în condițiile și termenele comunicate de ANRE.

1. - (1) Fiecare OR trebuie să asigure continuitatea în alimentarea cu energie electrică a locurilor de consum ale clienţilor finali transferați, care sunt amplasate în zona sa de activitate. Costurile energiei electrice livrate și ale serviciilor asociate prestate clienților finali transferați vor fi suportate de aceștia, în baza tarifelor aplicate de FUI obligat, care sunt amplasate în zona sa de activitate.

(2) În cazul transferului clienților finali în conformitate cu prevederile prezentului regulament, OR stabilește și comunică FUI implicați în procesul de transfer, indexul contoarelor de decontare de la locurile de consum ale clienţilor finali transferați, amplasate în zona sa de activitate, aferent datei transferului.

1. - Transferul de date cu caracter personal se face în condiţiile prevăzute de legislația privind protecția persoanelor cu privire la prelucrarea datelor cu caracter personal şi libera circulație a acestor date.